**Тақырыбы:** Қарттарым аман-сау жүрші  
**Мақсаты:**Оқушылардың бойына халқымыздың қадір-қасиетін сіңіру, үлкенді сыйлай білуге, өз ата-бабасын ұмытпай есте сақтауға және аталы сөзден ғибрат алуға тәрбиелеу.

Көп жасаған қария,  
Ақылы теңіз-дария.  
Көп өнеге сөзі бар,  
Сөзі соқпақ, сөзі нәр. Ата салты ардақты,  
Әрбір сөзі салмақты.  
Сол сөздерді ұқпасаң,  
Тістерсің бір күн бармақты.

 Ортамызда жүрген қарияларымыздың бір кезде елі, халқы, келешек ұрпағы үшін жасаған игі істері ерекше орын алады. Қазіргі кезде біздің мемлекетімізде қарттарға үлкен мән беріп, көңіл аударып, жан- жақты үкімет тарапынан қамқорлық жасалуда. Қазақстанның өсіп- өркендеуіне, еліміздің бейбітшілік тыныш өмір кешуіне өз үлестерін қосқан осы ардақты да аяулы қарттарымыздың арқасы деп есептейміз. Міне, енді қарттар күні саналы ғұмырларын Отан деп, тынымсыз еңбектерімен мемлекетіміздің негізін салуға жол ашқан алдыңғы буын ата- әжелеріміздің төл мерекесі. Олардың өмір жолдары бүгінгі ұрпаққа табылмас қазына.  
Қарттарды құрметтемейтін, олардың алдындағы перзенттік парызын үлкен ынтамен орындамайтын, әдептілік, кішіпейілділік, сергек сезімталдық көрсетпейтін, бұл қасиеттер қанына сіңіп, жүрегіне ұяламаған ұрпақтан не опа, не қайыр?! Адамның өмірінің мәні мен  сұлулығы, адамның келешегіне сенімділігі – баланың ата-анасын ардақ тұтып, өзінің перзенттік қарызын бір сәтке де есінен шығармауында. Үлкендіктен ешкім құтыла алмаған. Бірақ кәріліктің өзінің сәні – мәні бар.  
Қарт кісіні құт-береке деп танысақ-ол ұрпақ көрегендігі. Ұрпағы құрметтеген ата-ана әр кезде де бақытты.  
Біздің ауылымызда қарт ата-әжелеріміз бар.   
Біздің бүгінгі сынып сағатымыз үш бөлімнен тұрады.  
І бөлім Ата-әжем мақтанышым   
ІІ бөлім Жырымды сізге арнаймын  
ІІІ бөлім Мен атамның жалғасымын  
а/ Жұмбақ шешу:  
Айтары мол ғұлама,  
Көп жасаған бұл адам.  
Әкесі ол әкеңнің,  
Білер оны сұраған,  
Ол кім?    (Ата)

Аймалайды «Күнім»деп,  
Мейірімді жүзі күлім деп.  
«Тәтті-ақ» дейді немере,  
Бал шырындай үнің деп.  
Ол кім?    (әже)  
**І бөлім   «Ата-әжем мақтанышым»**  
Ата- ардақты тұлға. Иә, «Әкеден ұл тусайшы, ата жолын қусайшы» деп халық ұрпаққа атаның мұрасын жалғастыруды уағыздайды. Ата ұрпағының қайырымды,мейірімді,ақылды.іскер болуын тілеп,сол үшін қамқорлық іс-әрекеттерін басы жерге жеткенше дамыта береді,өнеге көрсетеді,өсиет айтады.  
ә/ Ауыл қариялары туралы мәлімет беру.  
Қазақ - «Төріңнен қарт кетпесін» деп тілеген халық. Қарттың бүгілген беліне сүйеу болу, үлкенді сыйлап, құрметтеу - ата-бабадан келе жатқан салтымыз. Сіздер жастар үшін қашан да арқа сүйер асқар таусыздар, жанашыр, ақылы дария ақылмансыздар!  
б/ Ауыл әжелері туралы мәлімет беру.

Әже- ақ сүт берген аналардың анасы. Әже әрқашан да балалық бал дәреннің басықасында болып,асыраушы,аялаушы,тәрбиелеуші басты кісі.өмір өрнектеріне,тіршілікке көбірек араласқан ана перзентін көбінесе әженің қарауында қалдырады. «Жан жүрегім,жарығым»деп әже немересін,шөбересін жүрегіне теңейді. Жан жүрегін салып нәрестені,бүлдіршін жасөспірімді тәрбиелейді.  
**ІІ бөлім «Жырымды сіздерге арнаймыз»**  
Халқымызда «Өзің өлгенше, немерең өлгенше» деген сөз бар.  
Бала,немере туралы ақын Мұзафар Әлімбаев былай дейді.  
Бала деген бал екен,  
Бал дегенің бала екен.  
Немеренің бойында,  
Бар жақсылық бар екен.  
Туған балаң жай ғана,  
Демесең де жат бөтен,  
Нағыз бала ойласаң.  
«Немере» екен тәтті екен..

1 оқушы  
Менің әжем,ақ әжем.  
Ұл мен қыздың бағы әжем.  
Ертегі айтып бер десем,  
Айтып береді тағы әжем.  
2 оқушы:  
Менің әжем,гүл әжем,  
Алтын әжем,нұр әжем.  
Анам үшін,мен үшін,  
Нағыз әжем,тіл әжем.  
3 оқушы:  
Тентек болсам ашынып,  
Жақсы іс қылсам асырып.  
Маған сақтап жүреді,  
Тәттіні де жасырып.  
Тосып тәтті дәмдерін,  
Ол бар жерде бал жедім.  
Мен ұйықтарда айтады,  
Ертегісін әндерін.  
Біздің үйде осындай,  
Әжетайым бар менің.  
4-оқушы:   
Ата-әжем мақтанышым менің де,  
Қонақ болып отыр менің төрімде.  
Өзіңе арнап былай тәтті үніммен,  
Ән салатын кезім келді менің де.  
**ІІІ бөлім Мен атамның жалғасымын**Ата-бабаң ардақты,  
Жамандыққа бармапты.  
Ардақ тұтып үлкенді,  
Ата жолын жалғапты.  
Бұл бөлімде біздің кейінгі ұрпағымыз өздерінің өткен ата-бабаларын біле мекен соны білмекпіз.  
а/Оқушыларға жеті атасын айтқызу  
ә/ Оқушылардың ата-әже туралы эсселеріне кезек берелік  
Қорытындылау  
«Бабаларым, рахмет сендерге!  
Балаларым болмасын деп бос кеуде,  
Қобызыңмен қосып ән мен тіл бердің,  
Өмірге мен мылқау болып енгенде  
Бабаларым, рахмет сендерге!»,- деп Мұқағали Мақатаев атамыз айтқандай міне, балалар, біз өзіміздің ата-әжелеріміз алдында қарыздармыз. Ол қарызымызды тек жақсы тәрбие арқылы, адамгершілігі мол, мейірімді болу арқылы ғана, оларды көрген жерде құрметтеп сыйлау арқылы ғана қайтара аламыз.  
Қарттарымызды ардақтап өтейік! Оларды сыйлаңдар, қадірлеңдер!